projecte-aina/catalan_government_crawling huggingface dataset:
El Departament d'Acció Exterior, Relacions Institucionals i Transparència impulsa la convocatòria DEMOC d'ajuts a treballs en qualitat democràtica per tal de fomentar la recerca en matèria de participació ciutadana i qualitat democràtica, i contribuir a la millora del sistema democràtic.
L'objecte de la convocatòria és atorgar ajuts a les universitats que formen part del sistema universitari català i les entitats públiques o privades de Catalunya sense finalitat de lucre que tinguin la recerca com una de les seves activitats principals, per a la realització de projectes de recerca originals i inèdits en matèria de qualitat democràtica que permetin obtenir resultats científics i propostes d'intervenció aplicables en aquest àmbit.
Els treballs de recerca han de versar sobre algun dels temes que són establerts a cada convocatòria.
Destinataris: Universitats i entitats públiques o privades.
Dotació: Indicada a cada convocatòria.
Resolució provisional de concessió dels ajuts
Resolució de nomenament dels membres de la comissió de selecció dels ajuts a la recerca en qualitat democràtica
Encàrrec de gestió de la convocatòria d'ajuts
RESOLUCIÓ EXI/2618/2019, de 30 de setembre, per la qual s'obre la convocatòria de subvencions a projectes de recerca en l'àmbit de la qualitat democràtica per a l'any 2019
Resolució per la qual s'atorguen i deneguen els ajuts a projectes de recerca en l'àmbit de la qualitat democràtica per a l'any 2018 (DEMOC 2018, EX045-2018)
Resolució de nomenament dels membres de la comissió de selecció
Publicació de la correcció d'errades
RESOLUCIÓ EXI/2296/2018, de 26 de setembre, per la qual s'obre la convocatòria de subvencions a
projectes de recerca en l'àmbit de la qualitat democràtica per a l'any 2018 (ref. BDNS 417456)
Resolució per la qual s'atorguen i deneguen els ajuts a projectes de recerca en l'àmbit de la qualitat democràtica per a l'any 2017 (DEMOC2017, EX043-2017)
Proposta de resolució de les subvencions de la convocatòria DEMOC 2017
Resolució de nomenament dels membres de la comissió de selecció de la convocatòria DEMOC2017 d'ajuts a la recerca en qualitat democràtica
Convocatòria DEMOC 2017 d'ajuts a la recerca (període de sol·licituds tancat)
Encàrrec de gestió per a la gestió de la convocatòria d'ajuts a projectes de recerca en l'àmbit de la qualitat democràtica per a l'any 2017
El procediment d'avaluació consisteix en l'anàlisi i el contrast de la informació del portal amb els indicadors objectius fixats prèviament per determinar l'abast i el grau de compliment de les obligacions de transparència establertes per la Llei 19/2014, del 29 de desembre, de transparència, accés a la informació pública i bon govern, procés en el qual s'ha de garantir la participació d'experts independents i la dels ciutadans.
Pel que fa a l'avaluació externa prevista per la Llei, la responsabilitat recau en una institució independent com és el Síndic de Greuges, el qual vetlla pel compliment global de la Llei i presenta anualment al Parlament un informe general d'avaluació sobre la seva aplicació.
Índex de transparència de la Generalitat de Catalunya (INCAU) 2016
Transparency International (TI) és una organització internacional, no governamental, no partidista, i sense fins de lucre, dedicada a combatre la corrupció a nivell nacional i internacional.
En aquest sentit, TI-Espanya ha anat elaborant i publicant diversos indicadors per a avaluar l'índex de tr � ansparència en diversos àmbits, un dels quals és l'àmbit Comunitat Autonòmica, de caràcter bianual.
L'Índex de Transparència de les Comunitats Autònomes (INCAU) té un doble objectiu: d'una banda, avaluar el nivell de transparència dels governs de les diferents comunitats autònomes, i per una altra, impulsar i propiciar l'augment de la informació que aquestes institucions ofereixen als ciutadans i a la societat en el seu conjunt.
En l'última avaluació, realitzada a finals de 2016, Catalunya ha obtingut un 98,1 sobre cent en el rànking de transparència global, i amb la màxima valoració en el nivell qualitatiu.
En aquest apartat es detallen els indicadors exigits per TI-Espanya i els enllaços a la informació per a donar-los compliment.
1) Característiques del lloc web de la comunitat autònoma (7)
2) Participació ciutadana i informació d'interès per al ciutadà (5)
En aquesta pàgina podeu consultar les subvencions i ajuts, tant previstos com atorgats, així com el control financer i la justificació d'aquests últims.
Així mateix, en l'enllaç al Registre d'Ajuts i Subvencions de Catalunya (RAISC) podeu consultar els visors de Convocatòries i de Concessions.
Registre d'Ajuts i Subvencions de Catalunya (RAISC)
La contractació és un dels instruments per excel·lència en el funcionament de l'Administració i per a la provisió de tota mena de béns i serveis per al benestar de la ciutadania.
Entre d'altres, es contracten subministraments (medicaments, aliments, materials...), serveis (manteniment, neteja, seguretat...), obres (hospitals, carreteres, escoles, ports...), la gestió dels serveis públics (transport escolar, residències geriàtriques, telecomunicacions...), etc. Més del 50% de l'import dels contractes s'adjudica mitjançant procediments oberts.
També hi ha acords marc, negociats, i altres procediments i formes de contractació.
La informació pública sobre qui contracta, què es contracta, com es contracta, a qui es contracta i l'import dels contractes és un dret de la ciutadania, així com un requisit per a la confiança en la gestió de l'Administració i una arma per evitar la corrupció.
Aquí teniu accés a totes les dades referents a l'activitat contractual de l'Administració de la Generalitat de Catalunya i dels ens i empreses que integren el seu sector públic.
Se tracte d'un estrument deth Burèu Antifraudaria de Catalonha a disposicion de quina persona fisica o juridica que sigue, publica o privada.
Entad estudi dera denóncia çò de mès d'important ei era aparència de vertat des hèts exposadi, non era sua procedéncia.
Maugrat que dempús deth Burèu s'encoratge era persona que denóncie a identificar-se entà per'mor que se pogue agranir era informacion e entà facilitar eth prètzhèt d'investigacion.
Quan eth Burèu age coneishença qu'era persona que denóncie o informe a estat objècte, dirèctaments o indirèctaments, d'actes d'intimidacion o de represalhes, eth director deth Burèu promoirà o exercirà, deuant es autoritats competentes, es accions correctritzes que siguen oportunes e, en tot cas, ne deisharà constància ara Memòria Annau que presente en Parlament.
Era Instruccion 1/2016 deth Director deth Burèu Antifraudaria de Catalonha abilite eth canau anonim de denóncies.
Concrètaments, ar apartat 3.6, s'establís qu'es denóncies o comunicacions que se qualifiquen com anonimes, plan pr'amor que siguen presentades damb aguest caractèr, plan pr'amor qu'es persones que les presenten non agen acreditat era sua identitat, representacion e/o apoderament er es tèrmes establidi er es apartats anteriors, daràn lòc ar inici, per part dera Direccion d'Analisi deth Burèu Antifraudaria, deth corresponent expedient que se tramitarà ordinàriaments, en tot atier ara aparència de vertat des hèts denonciadi/comunicadi.
Era ligam següent trobaratz tota era informacion entà formular denóncies.
El canal de denúncies anònimes permet denunciar a l'Oficina Antifrau de Catalunya els actes de corrupció dels quals tingueu coneixement sense revelar la vostra identitat.
Es tracta d'una eina de l'Oficina Antifrau de Catalunya a disposició de qualsevol persona física o jurídica, pública o privada.
Per a l'estudi de la denúncia el més important és la versemblança dels fets exposats, no la seva procedència.
Tot i que des de l'OAC s'encoratja el denunciant a identificar-se per tal que es pugui ampliar la informació i per facilitar la tasca d'investigació.
En aquest sentit, tota persona que denunciï o informi de presumptes pràctiques corruptes pot obtenir el compromís escrit que la seva identitat no serà revelada i, en aquest cas, les seves dades seran mantingudes en secret per l'Oficina.
Juntament amb la reserva d'identitat, l'Oficina Antifrau proporciona assistència i assessorament al denunciant o informant de bona fe.
Quan l'Oficina tingui coneixement que el denunciant o informant ha estat objecte, directament o indirecta, d'actes d'intimidació o de represàlies, el director de l'Oficina promourà o exercirà, davant les autoritats competents, les accions correctores o restitutòries que siguin oportunes i, en tot cas, en deixarà constància a la Memòria Anual que presenta al Parlament.
L'Oficina Antifrau de Catalunya és una institució independent, que treballa per enfortir la integritat en el sector públic català, mitjançant la prevenció i la investigació de la corrupció.
La Instrucció 1/2016 del director de L'Oficina Antifrau de Catalunya habilita el canal anònim de denúncies.
Concretament, a l'apartat 3.6, s'estableix que les denúncies o comunicacions que es qualifiquin com anònimes, bé perquè siguin presentades amb aquest caràcter, bé perquè les persones que les presentin no hagin acreditat la seva identitat, representació i/o apoderament en els termes establerts en els apartats anteriors, donaran lloc a la incoació, per part de la direcció d'Anàlisi de l'Oficina Antifrau, del corresponent expedient que es tramitarà ordinàriament, atenent a la versemblança dels fets denunciats/comunicats.
A l'enllaç següent trobareu tota la informació per a formular denúncies:
Si opteu per la presentació electrònica heu d'utilitzar el correu següent, sense que sigui necessari acreditar la identitat del remitent: [EMAIL].
Era Generalitat met a disposicion dera ciutadania era informacion sobri es efèctes deth coronavirus enes diferenti encastres qu'afècten ara ciutadania, a començar peth sanitari, mès tanben sobri l'encastre laborau, economic o de mobilitat, entre d'auta.
Aquest qüestionari ens permet conéixer era vostra opinió de manèra anònima.
La Generalitat posa a disposició de la ciutadania la informació sobre els efectes del coronavirus en els diferents àmbits que afecten a la ciutadania, a començar pel sanitari, però també sobre l'àmbit laboral, econòmic o de mobilitat, entre d'altres.
Visor d'evolució de les defuncions a Catalunya
Aquest qüestionari ens permet conéixer la vostra opinió de manera anònima.
Si el que voleu fer és una consulta, contacteu-nos a [EMAIL]
En el marc del cinquè aniversari de l'aprovació de l'Agenda 2030 i la Dècada d'Acció impulsada per Nacions Unides per assolir els ODS, la Generalitat de Catalunya organitza un seminari destinat a generar coneixement expert sobre les polítiques públiques de cura i conciliació per tal de garantir la sostenibilitat de la vida.
El Seminari es composa de dues sessions, la primera de les quals té lloc el proper dia 22 de setembre, en línia, i oberta al públic.
La segona sessió, prevista pel 20 d'octubre de 2020, està enfocada a la proposició de polítiques públiques en matèria de cures i conciliació a partir de la diagnosi de la primera sessió.
La situació que estem vivint amb la COVID-19 ha fet encara més evident el conflicte existent entre les nostres vides personals, familiars i laborals, especialment per a les dones.
En aquest context té més sentit que mai aprofitar el potencial transformador de l'Agenda 2030 per al Desenvolupament Sostenible, coincidint amb el cinquè aniversari de la seva aprovació pels 193 països de Nacions Unides i el 25è aniversari de la Declaració i Plataforma d'acció de Beijing.
L'Agenda 2030 aspira a 'un món en el qual totes les dones i nenes gaudeixin de plena igualtat de gènere i on s'hagin eliminat tots els obstacles jurídics, socials i econòmics que n'impedeixin l'apoderament; un món just, equitatiu, tolerant, obert i socialment inclusiu, en el qual siguin ateses les necessitats de les persones més vulnerables'.
Per assolir-ho, fixa 17 Objectius de Desenvolupament Sostenible (ODS) i dedica un d'ells, l'ODS número 5, a la igualtat de gènere.
Al mateix temps, declara que 'la consecució de la igualtat de gènere i l'apoderament de les dones i les nenes contribuirà decisivament al progrés respecte de tos els Objectius i fites'.
La fita 5.4 de l'ODS 5 està directament relacionada amb l'economia de les cures i ens interpel·la a reconèixer i valorar les cures no remunerades i el treball domèstic no remunerat, mitjançant la prestació de serveis públics, la provisió d'infraestructures i la formulació de polítiques de protecció social, així com mitjançant la promoció de la responsabilitat compartida a la llar i la família.
Organitzen: Secretaria de Transparència i Govern Obert, Consell Assessor per al Desenvolupament Sostenible i Centre d'Estudis de Temes Contemporanis.
Col·laboren: Institut Català de les Dones, Direcció general d'Igualtat i Agència Catalana de Cooperació al Desenvolupament.
•22 de setembre de 2020, de 12.00h a 14.00h (1a sessió)
•20 d'octubre de 2020 (2a sessió)
12:15-13:15 Ponència experta sobre polítiques de cura i conciliació
La iniciativa, que constarà de dues sessions, s'emmarca dins de l'ODS 5 sobre igualtat de gènere
La Generalitat de Catalunya ha fomentat i fomenta la recerca en els àmbits de la qualitat democràtica i la participació ciutadana.
Actualment ho fa a través de la convocatòria DEMOC, que subvenciona aquest tipus de projectes.
Com a resultat d'aquestes activitats, s'ha creat nou coneixement que, perquè estigui al servei de tothom, volem posar a disposició de la ciutadania de forma senzilla i accessible.
És, en tot cas, un coneixement que l'apodera i l'ajuda a aconseguir una societat i unes institucions més participatives i de millor qualitat democràtica.
Les recerques es presenten agrupades per àmbits temàtics.
La Xarxa de Governs Transparents consisteix en un marc de relació permanent i estable de coordinació, col·laboració i intercanvi d'informació per al desplegament i l'aplicació de la Llei 19/2014, de 29 de desembre, de transparència, accés a la informació i bon govern.
Dins de la Xarxa de Governs Transparents s'ha constituït un grup de treball específic sobre la participació ciutadana per impulsar aquesta manera de relació entre les administracions públiques i la ciutadania.
Formen part d'aquest grup el Departament d'Acció Exterior, Relacions Institucionals i Transparència i el Departament de Polítiques Digitals í Administració Pública de la Generalitat de Catalunya; el Consorci d'Administració Oberta de Catalunya; les diputacions de Barcelona, Girona, Lleida i Tarragona; l'Associació Catalana de Municipis i Comarques; la Federació de Municipis de Catalunya; el Consorci Localret i l'Àrea Metropolitana de Barcelona.
Aquí trobareu les activitats que coordinen.
La societat d'avui en dia a deixat molt de banda a l'art, i sobretot el de la seva terra.
Amb aquesta recerca de la casa natal de Salvador Dalí volem donar-li un nou impuls a l'art i tornar a generar l'interès públic.
Revivint el surrealisme és el començament del interès artístic i de la importància a saber la història de la nostre terra natal.
Ni tan sols el millor treball no aconsegueix resultats si no es comunica adequadament, al territori i als seus interlocutors (ciutadans i institucions).
En aquesta darrera lliçó, aprendreu a explicar de la millor manera el projecte i a elaborar un producte creatiu, que serà l'objecte a través del qual podreu explicar i difondre la recerca.
En aquesta etapa, podeu deixar córrer la vostra creativitat i posar-la a disposició de la classe i del treball de recerca per comunicar-lo del mode més impactant possible.
Aquesta lliçó es desenvolupa al territori.
Els estudiants, com a classe o dividits en grups, aniran a buscar la informació que les dades recollides fins ara no han permès trobar.
En particular, l'exploració té a veure amb el projecte o tema escollit i serveix per recopilar informació addicional de forma presencial i fer preguntes informades a les persones interessades.
Finalment, els estudiants podran compartir tot el que hagin trobat a través de Monithon, plataforma independent de vigilància ciutadana, per comprendre on i com s'utilitzen els fons de la Política de Cohesió.
En aquesta lliçó aprendrem a «fer parlar» les dades.
De fet, és molt important aprendre i reforçar tècniques per extreure informació del conjunt de dades que s'hagin trobat per tal d'explicar històries efectives i rellevants a partir de les dades.
Aquí resumirem i practicarem les tècniques bàsiques (i més immediates) per obtenir, polir, analitzar, creuar dades i crear visualitzacions que serveixin per extreure'n informació.
En resum, en aquesta lliçó aprendreu a:
En aquesta lliçó, la classe comença a planificar l'auditoria ciutadana.
Després de fer una introducció sobre què són les polítiques de cohesió, els estudiants escullen el projecte públic finançat al seu territori del qual faran el seguiment i planifiquen les activitats que es duran a terme al llarg de tot el recorregut didàctic ASOC.
A més, s'obtenen dades i informació sobre el projecte escollit, des de la història administrativa que ha generat l'actuació fins a les dades i la informació contextual sobre el tema en qüestió, per aprendre a documentar-se correctament i amb precisió a partir de fonts oficials i accessibles.
La Coordinadora Catalana de Fundacions (CCF) ha impulsat un codi de bon govern i bones pràctiques per facilitar que aquestes compleixin, quan correspongui, les obligacions de transparència i informació pública establertes pel Parlament.
Es tracta d'un conjunt de normes d'actuació, principis ètics i regles que ha estat sotmès als membres per tal d'aconseguir la màxima adhesió del sector.
Aquesta iniciativa es considera innovadora i ambiciosa per a un sector l'activitat del qual es basa en la confiança ciutadana, ja que incorpora la transparència com a filosofia i eina de compliment de les finalitats d'interès general.
El codi de bon govern i bones pràctiques de gestió per a les fundacions és un conjunt de normes d'actuació, principis ètics i regles que s'adreça al patronat i als professionals de l'organització en l'exercici de les seves funcions.
Es pot considerar un document propi o un codi extern al qual es poden adherir els membres.
Ha estat elaborat per un grup de treball integrat per experts i professionals de l'àmbit fundacional i, posteriorment, va ser sotmès a consulta de les fundacions associades amb la finalitat de gaudir del màxim consens i participació del sector.
la Coordinadora Catalana de Fundacions (CCF) també ha considerat oportú desenvolupar un model d'Informe de Govern Corporatiu per tal que les fundacions de dimensió gran i que reben ajuts públics puguin fer retiment de comptes, tal com els obliga la llei, d'una manera homogènia.
A Catalunya hi ha un total de 2.022 fundacions actives que operen en diferents àmbits i que donen feina a més de 82.000 persones, segons dades de la CCF.
Es tracta d'un projecte innovador i ambiciós per a un sector que es basa en la confiança ciutadana
La gestió del territori vetlla per la qualitat de vida de les persones (protecció del medi ambient, accés a l'habitatge i als subministraments bàsics).
Ha de garantir que arribin arreu i a tothom:
Els plans territorials són els instruments que defineixen els marcs orientadors i els objectius de les accions públiques per aconseguir:
Els plans urbanístics van de la mà dels plans territorials i:
En definitiva, defineixen i concreten els marcs d'actuació de les polítiques públiques de sòl i habitatge.
La informació geogràfica i mediambiental és imprescindible per dur a terme:
En aquest espai podeu accedir a informació, mesures i recursos en diversos àmbits temàtics, que la Generalitat de Catalunya posa al vostre abast en relació amb la pandèmia ocasionada per la COVID-19.
Normativa sobre la situació de pandèmia pel SARS-CoV-2
Informació sobre mesures per contenir els brots i els ajuts i mesures per activar el país i ajudar la ciutadania i les empreses
Preguntes més freqüents sobre el coronavirus
Posicionaments i recomanacions d'un grup d'experts
En aguest apartat i trobaratz píndoles informatives en forma d'article relatiu a diferenti aspèctes des donades dubèrtes.
L'estratègia de Dades Obertes de la Generalitat de Catalunya, per Núria Espuny.
Les dades obertes en temps de pandèmia, per Àngels Vidal.
Dades en lila per a la igualtat, per Àngels Vidal.
Directiva europea 2019/1024: el valor econòmic i social de les dades obertes, per Àngels Vidal.
Dades obertes per combatre la corrupció, per Àngels Vidal.
Entrevista a Núria Espuny: En el futur, el ciutadà podrà buscar en un cercador qualsevol dada de l'administració.
Dades obertes, instrument per al retiment de comptes, per Àngels Vidal.
Big Data: com gestionem el petroli del segle XXI?, per Jordi Foz, Diari El crític, març 2019
Publicació de l'EAPC: Open Data, European Public Mosaic, núm. 7, Febrer de 2019
Dades obertes, la quarta revolució industrial també a les petites empreses, per Àngels Vidal.
Parlem de la ideató amb Àngels Vidal, abril de 2018
Vídeos de suport en dades obertes
L'Estratègia arriba als seus primers mesos d'existència amb progressos evidents, tot i la situació provocada per la COVID-19.
L'Estratègia de lluita contra la corrupció i l'enfortiment de la integritat pública, aprovada 15 de gener de 2020 en Acord de Govern, estableix 25 actuacions, a implementar durant un període de dos anys, que tenen com a objectiu impulsar la integritat pública i millorar la qualitat institucional.
Transparència vol dir fer visible, accessible i comprensible qualsevol informació, document o dada sobre l'activitat de l'Administració pública i de les activitats del Govern.
La transparència és un dels pilars del Govern de la Generalitat, un principi de referència en tots els àmbits d'actuació de les administracions públiques.
A més d'una obligació, entenem la transparència com una voluntat, una actitud, un instrument imprescindible per a enfortir el sistema democràtic, millorar la qualitat de la relació amb la ciutadania i promoure la confiança en les institucions públiques.
I és que la transparència fomenta el retiment de comptes, permet el control sobre l'acció de Govern i l'avaluació de les polítiques públiques, afavoreix la participació i la implicació de la ciutadania en la presa de decisions i contribueix a prevenir la corrupció.
Perquè la informació sigui transparent, no n'hi ha prou de publicar-la: també cal ordenar-la, processar-la perquè sigui més entenedora, facilitar-la en un format que es pugui reutilitzar per a poder ser analitzada, buscar uns estàndards perquè determinades dades siguin comparables...
En aquest context, els eixos que concreten i garanteixen la transparència de la Generalitat de Catalunya són la publicitat activa, el dret d'accés a la informació pública i les dades obertes.
La publicitat activa implica ser proactiu a l'hora d'informar sobre l'organització institucional i l'estructura administrativa, la gestió econòmica, comptable, pressupostària i patrimonial, les decisions i actuacions de rellevància jurídica, la planificació i programació, la contractació pública, els convenis de col·laboració, les subvencions...
I aquesta és, precisament, la missió d'aquest portal.
El dret d'accés a la informació pública garanteix que la ciutadania pugui requerir i obtenir informació pública, a través d'un tràmit presencial o per Internet.
Les peticions d'informació sol·licitada només es poden denegar en alguns casos específics molt clars, per exemple quan es considera que la divulgació d'aquesta informació pot perjudicar la seguretat pública, els drets dels menors d'edat o el secret professional, entre d'altres.
En cas de denegació, es poden interposar recursos davant la Comissió de Garantia del Dret d'Accés a la Informació Pública, un organisme independent que vetlla per aquest dret.
El portal de dades obertes de la Generalitat posa a disposició de la ciutadania i de les empreses fitxers de dades d'accés lliure i gratuït, amb l'objectiu que la informació de caràcter públic sigui fàcilment reutilitzable.
Transparència és, en definitiva, la democratització de l'accés a les dades públiques.